הבהרה לגבי כללי הליגה
מאת: יואל תמנליס

בעקבות פניה של אחד המועדונים שטען, כי יש לו מספר שחמטאים פעילים מחו"ל השוהים בארץ זמנית באמצעות ויזות מיוחדות, כמו: ויזת סטודנט, ויזת מתנדב, ויזת דיפלומט וכו', יזמה מינהלת הליגה שינוי בפרק ג' סעיף 11 א' בכללי הליגה ("הזכות להשתתף במשחקי הליגה כשחקן ישראל"). במסגרת השינוי נוסף סעיף קטן 4 בו נאמר כי: "כל אדם, אשר ימציא מרשות האוכלוסין או ביטוח לאומי, אישור שהייה בישראל מעל 180 יום ברציפות, ייחשב כשחקן ישראלי, לכל דבר ועניין, לצורך הזכות להשתתף במשחקי הליגה השונים". 
מינהלת הליגה מבקשת להבהיר, כי האישור המבוקש בסעיף הנ"ל הוא אישור לשהות בארץ למשך לפחות חצי שנה מיום הנפקת האישור והלאה. כלומר, תקופה עתידית שתאפשר לשחקן לשחק בליגה ולא אישור על ותק שהות של 180 יום. 
חשוב לא להתבלבל עם הנוסחה הישנה שבוטלה לפני מספר שנים בה דרשנו אישור ותק על שהייה של 180 יום בתקופה שחלפה וזאת על מנת להוכיח כי מרכז חייו של השחקן בארץ. סעיף ההוכחה של "מרכז החיים" מופיע בסעיף 11 א' 1, אך אינה רלבנטית לגבי התוספת החדשה האמורה בסעיף קטן 4. 
על מנת לאשר שחקן היושב בארץ עם ויזה מיוחדת, הפרט הרלבנטי הוא האם יש בידי השחקן אישור שהייה לעוד חצי שנה לפחות, ללא קשר למועד הגעתו לארץ.  
את האישור יש להגיש מראש לדינה (מנהלת הליגה). שחקן שלגביו לא יצורף אישור שהייה לעוד חצי שנה לפחות יימחק מהרכב הקבוצה. 

